Sargas se ligging (in die rooi sirkel).
Bayer-naam Theta Scorpii
Spektraaltipe F0 II
Regte klimming 17h 37m 19.12985s
Deklinasie -42° 59′ 52.1808″
Skynmagnitude (m) 1,84 (1,862 + 6,22)
Absolute magnitude (M) -2,71
Massa (M☉) 5,66 ± 0,65
Radius (R☉) 26
Ligsterkte (L☉) 1 834
Temperatuur (K) 7 268
Rotasiespoed (km/s) 125
Girtab, 160 G. Scorpii, CD−42° 12312, FK5 654, HD 159532, HIP 86228, HR 6553, SAO 228201, CCDM J17373−4300
Sargas (ook bekend as Theta Scorpii of θ Sco) is ’n dubbelster in die suidelike sterrebeeld Skerpioen (Scorpius). Met sy skynbare magnitude van 1,87 is dit een van die helderste sterre in die naglug. Volgens parallaksmetings is dit sowat 300 ligjare van die Son af. Die twee komponente is θ Scorpii A en B.
Die dubbelster se Bayer-naam is "Theta Scorpii". Sy tradisionele naam, "Sargas", is van Sumeriese herkoms, of is dalk die Persies vir "pylpunt". In 2016 het die Internasionale Astronomiese Unie se sternaamwerkgroep (WGSN) die naam "Sargas" vir θ Scorpii A goedgekeur omdat hulle name aan individuele sterre toegeken het eerder as aan sterstelsels.
Die primêre ster, A, is ’n geëvolueerde helder reus met ’n sterreklassifikasie van F0 II. Sy massa is sowat 5,7 keer dié van die Son, maar dit het uitgesit tot ’n radius van 26 keer die Son s’n en ’n ligsterkte van 1 834 keer dié van die Son. Sy effektiewe temperatuur van 7 268 K gee dit die tipiese geelwit kleur van ’n F-tipe ster. Die ster roteer baie vinnig en het daarom ’n ovaal vorm, met die radius by sy ewenaar wat 19% groter is as by sy pole.
Die metgeselster, B, het ’n skynbare magnitude van 5,36 en is 6,470 boogsekondes van die hoofster af.
Theta Scorpii kom voor op die vlag van Brasilië en simboliseer die staat Alagoas.
↑ (2000) “The Tycho-2 catalogue of the 2.5 million brightest stars”. Astronomy and Astrophysics 355: L27. doi:10.1888/0333750888/2862.
↑ 6,0 6,1 6,2 6,3 6,4 Hohle, M. M.; Neuhäuser, R.; Schutz, B. F. (April 2010), "Masses and luminosities of O- and B-type stars and red supergiants", Astronomische Nachrichten 331 (4): 349–360, doi:10.1002/asna.200911355, Bibcode: 2010AN....331..349H
↑ 7,0 7,1 Pasinetti-Fracassini, L. E. et al. (Februarie 2001), "Catalogue of Stellar Diameters (CADARS)", Astronomy and Astrophysics 367 (2): 521–524, doi:10.1051/0004-6361:20000451, Bibcode: 2001A&A...367..521P
↑ 8,0 8,1 van Belle, Gerard T. (Maart 2012), "Interferometric observations of rapidly rotating stars", The Astronomy and Astrophysics Review 20 (1): 51, doi:10.1007/s00159-012-0051-2, Bibcode: 2012A&ARv..20...51V.
↑ "* tet Sco". Simbad. Centre de données astronomiques de Strasbourg. Besoek op 2012-02-18.
↑ Burnham, Robert (1978), Burnham's celestial handbook: an observer's guide to the universe beyond the solar system, Dover books explaining science, 3 (2nd ed.), Courier Dover Publications, p. 1676, ISBN 0-486-23673-0, https://books.google.com/books?id=PJzIt3SIlkUC&pg=PA1676
Ontsluit van "https://af.wikipedia.org/w/index.php?title=Sargas&oldid=2016024"
F-tipe helder reuse
Die bladsy is laas op 16 Julie 2019 om 11:10 bygewerk.